OpenLLM-France/wikimedia huggingface dataset:
# Guàrdia Costanera dels Estats Units d'Amèrica

La Guàrdia Costanera dels Estats Units (en anglès: United States Coast Guard, USCG), és una branca de les Forces Armades dels Estats Units d'Amèrica i un dels seus 7 serveis uniformats. La Guàrdia de Costa és un servei militar marítim centrat en les taques de guàrdia costanera, si bé pot executar altres missions; a més, és l'únic cos entre les branques militars dels Estats Units que té una missió amb aplicació de la llei marítima (amb una jurisdicció tant en les aigües del país com en aigües internacionals). També hi ha una agència reguladora federal com a part del seu conjunt de missions. Opera sota el Department of Homeland Security durant temps de pau i es pot transferir al Department of the Navy pel President dels Estats Units en qualsevol moment i pel Congrés dels Estats Units durant temps de guerra.
Va ser fundada per Alexander Hamilton primer com Revenue Marine, i més tard com el Revenue Cutter Service el 4 d'agost de 1790. La guàrdia de Costa ha intervingut en tota les guerres on estava implicat el país des de 1790 fins a la Primera Guerra Mundial. Cap a 209 la Guàrdia de Costa comptava amb uns 42.000 homes i dones en servei actiu, 7.500 reservistes, 30.000 auxiliars (auxiliarists) i 7.700 empleats civils a temps complet.
La Guàrdia Costanera té competències en la seguretat marítima, la seguretat i l'administració de vaixells. Ha de fer complir la llei en la zona econòmica marina exclusiva de 3,4 milions de milles quadrades.
El lema de la Guàrdia de Costa és Semper Paratus (que en llatí vol dir "Sempre preparats").

## Referències

* ↑ «USCG website snapshot» (PDF). [Consulta: 3 febrer 2013].
* ↑ Ostrom, Thomas. The United States Coast Guard and National Defense. US: McFarland, 2012, p. 13. ISBN 978-0-7864-6480-7. Arxivat 2012-01-18 a Wayback Machine.
* ↑ Coast Guard Official 'Snapshot' webpage
* ↑ Stone, Andrea. "Coast Guard Cutters Rust Away, Break Down." HuffPost News, 21 desembre 2011.

## Bibliografia

* Krietemeyer, George. Coast Guardsman's Manual. Annapolis, Md.: Naval Institute Press, 2000. ISBN 1-55750-468-7.

## Enllaços externs

* U.S. Coast Guard Website
* Reports on the Coast Guard, Department of Homeland Security Office of Inspector General Arxivat 2011-09-30 a Wayback Machine.
* 'A Cooperative Strategy for 21st Century Seapower' Arxivat 2008-12-27 a Wayback Machine.
# Tonnoiriella turcica

Tonnoiriella turcica és una espècie d'insecte dípter pertanyent a la família dels psicòdids que es troba a Turquia.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Rüdiger Wagner, 1986. Einige Psychodiden aus der Türkei (Diptera, Psychodidae). Entomofauna, vol. 7, pàgs. 81-92.
* ↑ Global Species Arxivat 2016-03-03 a Wayback Machine. (anglès)
# Cal Motxo (Pradell de la Teixeta)

Cal Motxo és un habitatge de Pradell de la Teixeta (Priorat) inclosa a l'Inventari del Patrimoni Arquitectònic de Catalunya.

## Descripció

Edifici bastit de maçoneria arrebossada i pintada, de planta baixa, dos pisos i golfes. La façana, que dona també al carrer Nou, té la porta principal al primer carrer. Un nombre elevat d'obertures, disposades asimètricament sobre la façana, li confereixen un aspecte poc elaborat. El que sí cal destacar és la porta, de pedra i arc rebaixat, sobre la qual figura la data de 1805. Ha estat restaurat recentment.

## Referències

* ↑ «Cal Motxo». Mapa de recursos culturals. Diputació de Tarragona. [Consulta: 19 juny 2020].
* ↑ «Cal Motxo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cal Motxo». Mapa de recursos culturals. Diputació de Tarragona.
# Ambo (Perú)

Ambo (del quechua Ampuq) és un poble de la serra nord del Perú, capital de la Província d'Ambo (Departament de Huánuco), situada a 2064 msnm en el vessant oriental de la Serralada dels Andes, en la conca alta del riu Huallaga.
Va ser lloc de naixement de monsenyor Ricardo Durand Flórez, tercer bisbe del Callao.

## Toponímia

El nom provindria de la veu quechua anpuy, que significa ajudar-se recíprocament un a un altre. Anpuy > anpu > ambo

## Referències

* ↑ Hanka Nunash.
Viccionari
# Rasa de Revell

La Rasa de Revell és un torrent afluent per l'esquerra del Cardener que fa tot el seu curs pel terme municipal de Navès.

## Descripció

Neix a 1.240 msnm al vessant nord-occidental del Serrat de Bonaire, a menys de 500 metres a ponent de la Serra de Guilanyà. Des de l'inici pren la direcció cap a l'oest, direcció que mantindrà durant to el seu curs. Mig km. després d'iniciar el seu curs, passa a uns 120 m. al sud de l'antiga masia de Revell que li dona nom i 700 m. més avall salta la Cinglera de Sòria per l'indret conegut amb el nom de l'Escala on forma una cascada i, tot seguit, desguassa al Cardener a uns 500 metres aigües avall de la presa de la Llosa del Cavall.
Tota la seva xarxa hidrogràfica integrada en el Pla d'Espais d'Interès Natural (PEIN) de la Generalitat de Catalunya i més concretament en l'espai Serres de Busa-Els Bastets-Lord.

## Termes municipals per on transcorre

Tot el seu curs transcorre pel terme municipal de Navès.

## Xarxa hidrogràfica

La xarxa hidrogràfica de la Rasa de Revell està integrada per un total de 6 cursos fluvials dels quals 2 són afluents de 1r nivell de subsidiarietat i 3 ho són de 2n nivell. La totalitat de la xarxa suma una longitud de 3.740 m.

## Referències

* 1 2 3 4 Mapa de l'ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42° 5′ 31.39″ N, 1° 36′ 3.883″ E﻿ / ﻿42.0920528°N,1.60107861°E﻿ / 42.0920528; 1.60107861
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 1.590 m.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42° 5′ 11.28″ N, 1° 35′ 46.15″ E﻿ / ﻿42.0864667°N,1.5961528°E﻿ / 42.0864667; 1.5961528
# Auchenipterus dentatus

Auchenipterus dentatus és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 12,1 cm de llargària total.

## Reproducció

La maduresa sexual s'assoleix quan arriba als 16 cm de llargària i la reproducció s'inicia al començament de la temporada de pluges. La fecundació és interna i la femella és capaç de mantenir l'esperma del mascle a l'epiteli del seu tracte genital i de pondre 15.000 ous.

## Alimentació

Menja principalment insectes i petits crustacis.

## Distribució geogràfica

Es troba a Sud-amèrica: rius Corantijn, Surinam, Arataye, Sinnamary i Oyapock.

## Referències

* ↑ uBio (anglès)
* ↑ Cuvier G. & Valenciennes A. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15. i-xxxi + 1-540. Pls. 421-455.
* 1 2 BioLib (anglès)
* 1 2 FishBase (anglès)
* ↑ Le Bail, P.-Y., P. Keith i P. Planquette 2000. Atlas des poissons d'eau douce de Guyane (vol. 2, fascicle II). Publications scientifiques du Muséum national d'Histoire naturelle, París, França: 307 p.
* ↑ FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15: i-xxxi + 1-540, Pls. 421-455.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J., Jr. i R. P. Vari 1999: The South American catfish genus Auchenipterus Valenciennes, 1840 (Ostariophysi: Siluriformes: Auchenipteridae): monophyly and relationships, with a revisionary study. Zoological Journal of the Linnean Society Núm. 126: 387-450. «Enllaç». (anglès)
* Ferraris, C.J. Jr. 2003. Auchenipteridae (Driftwood catfishes). p. 470-482. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sands, David. 1988. A Fishkeeper's Guide to South American Catfishes. Ed. Salamander, Nova Jersey, Estats Units. 117pp. ISBN 0-86101-348-4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Champion (marca)

Champion és una marca estatunidenca especialitzada en roba esportiva. És comercialitzada per Hanesbrands d'ençà el 2006 com a empresa derivada de Sara Lee Corporation. La seva seu original era a Rochester abans de la seva adquisició per Sara Lee el 1989. Els productes fabricats per Champion inclouen samarretes, dessuadores amb caputxa, xandalls, malles, pantalons curts, jaquetes, roba interior, calçat i accessoris.

## Història

L'empresa va ser fundada el 1919 pels germans Feinbloom amb el nom de Knickerbocker Knitting Company. A la dècada del 1930 l'empresa va passar a anomenar-se Champion Knitting Mills Inc., produint dessuadores. Poc després, els productes Champion van ser adquirits per l'Acadèmia Militar dels Estats Units per a ser utilitzats durant els exercicis d'entrenament.
Champion va ser comprada per Sara Lee Corporation el 1989. Va produir uniformes per a tots els equips de l'NBA d'ençà la dècada del 1990 fins al 2004, quan Reebok se'n va fer càrrec, i per alguns equips de la National Footbal League a partir de la dècada del 1970. Champion també va ser el fabricant de l'equipació del Dream Team que va competir als Jocs Olímpics d'Estiu de 1992.
A partir de 2008, Champion va fabricar equipaments per al Wigan Athletic, la selecció de futbol de Gal·les, la selecció de bàsquet de Grècia i el Pallacanestro Cantù. Champion també va patrocinar la Federació Internacional de Bàsquet fins al 2017.

## Referències

* ↑ Key, Janet «Sara Lee Adds Champion Sportswear To Wardrobe». Chicago Tribune, 14-02-1989.
* ↑ Wilson, Denis. «The History of the Hoodie». Rolling Stone, 03-04-2012. [Consulta: 8 desembre 2022].
* 1 2 About us on Champion-eu website
* ↑ Robb «Champion Products Accepts Bid». , 14-02-1989.
* ↑ Reebok signs deal with NBA by Richard Sandomir, NY Times, Aug 2001
* ↑ JARochNY (2010-10-21), Abraham and William Feinbloom, Champion Products, Inc., <https://www.youtube.com/watch?v=sayHwiulUA0>. Consulta: 5 juny 2018
* ↑ Champion presents the new Greek national basketball team jersey Arxivat July 8, 2011, a Wayback Machine.
* ↑ Dame, ENR/PAZ // University Communications: Web // University of Notre. «Adidas allegiance // News // Notre Dame Magazine // University of Notre Dame». magazine.nd.edu. [Consulta: 5 juny 2018].
* ↑ FIBA firma alianza estratégica con la icónica marca Nike on FIBA.com, 27 Feb 2017
# Castricum

Castricum és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 34.746 habitants repartits per una superfície de 59,92 km² (dels quals 10,46 km² corresponen a aigua). Limita al nord amb Bergen, Heiloo, Alkmaar i Schermer, a l'est amb Graft-De Rijp i al sud amb Heemskerk i Uitgeest.

## Centres de població

Castricum, Akersloot, Bakkum, De Woude i Limmen.

## Ajuntament

El consistori és format per 23 regidors:
* GDB – 8 regidors
* VVD – 4 regidors
* CDA - 4 regidors
* PvdA - 3 regidors
* GroenLinks - 3 regidors
* D66 - 1 regidor

## Enllaços externs

* www.castricum.nl
# Tracció (desambiguació)

«Tracció» té aquests significats:
# Grosbois-lès-Tichey

Grosbois-lès-Tichey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 60 habitants.

## Demografia
### Població

El 2007 la població de fet de Grosbois-lès-Tichey era de 60 persones. Hi havia 17 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 21 eren l'habitatge principal de la família i 1 era una segona residència. Tots els 22 habitatges eren cases. Dels 21 habitatges principals, 15 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia una cambra, 5 en tenien tres, 6 en tenien quatre i 9 en tenien cinc o més. 10 habitatges disposaven pel capbaix d'una plaça de pàrquing. A 13 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grosbois-lès-Tichey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 26 persones, 18 eren actives i 8 eren inactives. De les 18 persones actives 15 estaven ocupades (11 homes i 4 dones) i 3 estaven aturades (2 homes i 1 dona). De les 8 persones inactives 2 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa de comerç i reparació d'automòbils.
Dels 2 establiments de servei als particulars que hi havia el 2009, 1 era una fusteria i 1 electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Grosbois-lès-Tichey a l'INSEE.
* Évolution et structure de la population Fitxa amb el detall de dades de Grosbois-lès-Tichey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cal Munt

Cal Munt és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.
# Tempesta tropical Odile (2008)

La tempesta tropical Odile va ser un cicló tropical que es forma a partir d'ona tropical sobre el golf d'Hondures a principis del mes d'octubre del 2008. L'ona tropical es desplaçà lentament a través de Nicaragua deixant fortes pluges i es reforça fins a assolir la categoria depressió tropical, convertint-se així en la depressió tropical Sixteen-E i el setzè cicló tropical de la temporada el 8 d'octubre. El matí del 9 d'octubre, esdevingué tempesta tropical Odile quan es localitzava al sud-oest de Guatemala. Odile avançava en paral·lel a la línia costanera mexicana, i posteriorment s'aproximà encara més a la costa, però es dissipà quan el cisallament s'enfortí. La tempesta causà un nombre desconegut de danys al llarg de la costa del sud de l'Amèrica Central i el sud de Mèxic.

## Referències

* ↑ Jack Beven. «Tropical Cyclone Report - Tropical Storm Odile» (PDF). National Hurricane Center, 19-11-2008. Arxivat de l'original el 2009-01-15. [Consulta: 24 març 2009].
# Rasa de Pujols

La Rasa de Pujols, dita també la Rasa dels Pujols, és un torrent que, en confluir per la dreta amb la Rasa de Ventolra, dona origen a la Rasa de Sociats. Fa el tram inicial del seu curs pel terme municipal de Navès i el tram final pel d'Olius.

## Municipis per on passa

Des del seu naixement, la Rasa de Pujols passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Navès | 2.256 | 56,44% |
| Per l'interior del municipi d'Olius | 1.741 | 43,56% |

## Xarxa hidrogràfica

La xarxa hidrogràfica de la Rasa de Pujols està integrada per 12 cursos fluvials (7 de primer nivell de subsidiarietat i 4 de 2n nivell) que sumen una longitud total de 10.003 m.
El vessant dret de la conca consta de 9 cursos fluvials que sumen una longitud de 5.463 m. mentre que el vessant esquerre inclou tan sols 2 cursos fluvials que sumen una longitud de 543 m.

### Distribució per termes municipals

Distribució municipal de la xarxa :
| Municipi | Longitud que hi transcorre |
| Navès | 5.959 m. |
| Olius | 4.044 m. |

### Per la dreta

   * La Rasa de Terrers

## Mapa del seu curs

* Mapa de l'ICC

## Referències

* 1 2 3 4 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquest és el nom amb què se la designa als mapes digitals de l'ICC a escala 1:10.000 i 1:5.000
* ↑ Segons el mapa de l'Institut Cartogràfic de Catalunya, la Rasa de Sociats es forma amb la confluència de la Rasa de Ventolra amb la Rasa de Terrers i la Rasa de Pujols seria un afluent per l'esquerra d'aquesta darrera. Per contra, a la Xarxa de rius de les conques principals de Catalunya Arxivat 2010-09-22 a Wayback Machine., la configuració de la xarxa hidrogràfica de la Rasa de Sociats és la que es presenta en aquest article. Davant d'aquest dilema, s'ha optat per aquesta darrera opció a causa del fet que la Rasa de Pujols és més llarga que la Rasa de Terrers
# Audars

Audars (francès Odars) és un municipi occità del Lauraguès en el Llenguadoc, situat en el departament de l'Alta Garona, a la regió d'Occitània.

## Referències

* ↑ Toponímia occitana
# Cavillon

Cavillon és un municipi francès situat al departament del Somme i a la regió dels Alts de França. L'any 2007 tenia 109 habitants.

## Demografia
### Població

El 2007 la població de fet de Cavillon era de 109 persones. Hi havia 44 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 44 eren l'habitatge principal de la família, 3 eren segones residències i 3 estaven desocupats. Tots els 48 habitatges eren cases. Dels 44 habitatges principals, 34 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 1 tenia dues cambres, 7 en tenien tres, 10 en tenien quatre i 25 en tenien cinc o més. 36 habitatges disposaven pel capbaix d'una plaça de pàrquing. A 17 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cavillon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 8 |
| 4 | 55 a 59 | 4 |
| 0 | 50 a 54 | 0 |
| 8 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 71 persones, 52 eren actives i 19 eren inactives. De les 52 persones actives 46 estaven ocupades (27 homes i 19 dones) i 6 estaven aturades (1 home i 5 dones). De les 19 persones inactives 8 estaven jubilades, 3 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.
L'any 2000 a Cavillon hi havia 11 explotacions agrícoles que ocupaven un total de 679 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Cavillon a l'INSEE.
* Évolution et structure de la population Fitxa amb el detall de dades de Cavillon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tongchuan

Tongchuan (xinès simplificat: 铜川; xinès tradicional: 銅川; pinyin: Tóngchuān; lit. 'riu de coure') és una ciutat a nivell de prefectura situada a la província de Shaanxi, a la República Popular de la Xina. Es troba a la franja sud de l'altiplà de Loess.
Les principals indústries de Tongchuan són el carbó, els materials de construcció, la maquinària, les indústries tèxtil i química i l'alumini. La ceràmica i la porcellana, amb els productes del forn Yaozhou són especialment coneguts. Tongchuan també produeix medicaments i productes alimentaris.
La ciutat de Tongchuan consta actualment de 3 districtes i 1 comtat.